Pakkumiskutse **„Vormsi valla Hullo külakeskuse heakorratööd 2022**“

**Ootame pakkumisi Vormsi valla Hullo külakeskuse avalike alade lume- ja libedusetõrjeks**

**Tellija:**

Vormsi Vallavalitsus

Esindaja: Maris Jõgeva, vallavanem

1. **Tööde nimetus** „**Vormsi valla Hullo külakeskuse avalike alade lume- ja libedusetõrje**“

**2. Töö sisu**

Pakkumuskutse sisuks on Vormsi valla Hullo keskasula avalike alade talvine korrashoid perioodil 1.12.2022-30.04.2023. Hooldust vajavad alad on välja toodud pakkumuskutse lisas.

**3. Tööde kvaliteedinõuded**

Tööd tuleb teostada õigeaegselt, töökorras ja sobiva tehnilise vahendiga, tavapärase hoolsusega ja tulemus peab vastama kvaliteedinõuetele. See tähendab, et teed peavad olema lumest puhtad igal hommikul hiljemalt kell 7.30, vajadusel kahe tunni jooksul peale lumesaju lõppemist. Lisaks lumelükkamisele tuleb korraldada libedusetõrje.

Lumest ja jääst tuleb hoida vaba järgmised objektid:

- külamaja parkla ja kooli juurest kaupluseni kulgev kõnnitee;

- külamaja hoone esine ja juurdepääsud, sh tervisekeskusele, kiirabiauto garaazile;

- juurdepääsuteed kooli ja lasteaeda (sh koolimaja, tööõpetuse maja, lasteaed) ja kooli hoone esine ala;

- rahvamaja esine ala ja teerajad nii esimese kui tagumise ukse juurde, ligipääs kuurini;

- tee kaupluse kõrvalt katlamaja ja staadionini.

Libedusetõrjeks kasutatavate vahendite eest tasub vallavalitsus. Millised vahendeid on teenuse pakkujal kvaliteetse teenuse tagamiseks vaja, lepitakse kokku lepingu sõlmimisega.

**4. Tööde üleandmine, maksmine**

Punktis 1.1. nimetatud tööde üleandmine toimub akti alusel, mille töövõtja esitab tellijale tööperioodi iga kuu lõpus. Tasumine toimub vastavalt töö teostamise akti ja arve alusel.

**5. Pakkumuse esitamine**

**P**akkumus tuleb esitada kirjalikult ja allkirjastatuna Vormsi Vallavalitsuse e-posti aadressile [vv@vormsi.ee](mailto:vv@vormsi.ee) või tuua külamajja.

**6. Pakkumuse esitamise tähtaeg** on 29.11.2022 kell 9:00.

**7. Pakkumuste hindamine**

Pakkumuste hindamiskriteeriumiks on pakkumuse maksumus. Edukaks tunnistatakse pakkumus, mille maksumus on madalaim ja mis on tunnistatud vastavaks.

**8. Lisatingimused**

**-** Vormsi Vallavalitsusel on õigus kõik pakkumused tagasi lükata, näiteks juhul kui need ületavad eelarvelised võimalused.

- poolte kokkuleppel võib pakkumuskutses välja toodud objektide nimekiri/ala muutuda.

**Lisa: lume- ja libedusetõrje alad**